Ons is nie ŉ firma wat vreeslik bemark nie. Ons bemark wel, maar ons bemark deur ons werk. Ons het ŉ webwerf, maar ek dink nie ons het al ooit betaal vir ŉ advertensie nie, want dis nie hoe die bedryf werk nie. Dit is absoluut ŉ bedryfsveld van vertroue en ook baie klein – mense praat met mekaar. So, jy moet die vertroue opbou in die bedryf self en dit is dan op die ou end die bemarking.